

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 372-02/22-01/1

URBROJ: 2186-6-02/1-22-8

Petrijanec, 4. travnja 2022.

Temeljem odredbi članka 6. Zakona o zakupu i kupoprodaji poslovnog prostora (»Narodne novine« broj 125/11, 64/15 i 112/18), članka 9. Odluke o zakupu i kupoprodaji poslovnih prostora u vlasništvu Općine Petrijanec (»Službeni vjesnik Varaždinske županije«, broj 6/19), članka 48. Statuta Općine Petrijanec (»Službeni vjesnik Varaždinske županije«, broj 31/21) i Odluke o raspisivanju natječaja za davanje u zakup dijela poslovnog prostora „Poslovna zgrada Ulica Vladimira Nazora kbr. 157“ k.o. Petrijanec, k.č.br. 220 (»Službeni vjesnik Varaždinske županije«, broj 26/22) općinski načelnik Općine Petrijanec, objavljuje

**JAVNI NATJEČAJ**
**za davanje u zakup dijela poslovnog prostora „Poslovna zgrada Ulica Vladimira Nazora kbr. 157“ k.o. Petrijanec, k.č.br. 220**

Predmet javnog natječaja je davanje u zakup dijela poslovnog prostora „Poslovna zgrada Ulica Vladimira Nazora kbr. 157“ k.o. Petrijanec, k.č.br. 220, površine 37 m2, sve upisano u zemljišnim knjigama Općinskog suda u Varaždinu, Zemljišnoknjižnom odjelu Varaždin u z.k.ul. 2362 k.o. Petrijanec po početnoj cijeni iznosa mjesečne zakupnine od 888,00 kn.

Dio poslovnog prostora u „Poslovnoj zgradi Ulica Vladimira Nazora kbr. 157“ k.o. Petrijanec, k.č.br. 220 daje se u zakup isključivo za namjenu poslovnog prostora.

Zakupnik se obvezuje prostor koristiti isključivo za navedenu djelatnost i prostor ne može dati u podzakup.

Opremanje poslovnog prostora obveza je zakupnika.
**Početni iznos zakupnine: 888,00 kuna mjesečno.**
**Vrijeme zakupa: 1 godina, s mogućnošću produljenja ugovora.**

Zakupnik je dužan snositi režijske troškove i troškove tekućeg održavanja poslovnoga prostora, kao i o svom trošku izvršiti popravak kvarova koje je sam uzrokovao ili su ih prouzročile osobe koje se koriste poslovnim prostorom zakupnika.

Osim zakupnine i troškova tekućeg održavanja poslovnog prostora zakupnik se obvezuje snositi troškove utroška vode, električne energije, plina, komunalne naknade, naknade za uređenje voda i odvoza smeća. Troškovi se obračunavaju i plaćaju po metru četvornom zakupljenog prostora.

Način plaćanja zakupnine:
Zakupnina se plaća po ispostavljenom računu i to unaprijed do 10-og za tekući mjesec.

Natječaj se provodi prikupljanjem pisanih ponuda koje moraju sadržavati:
a) za ponuditelja fizičku osobu (ime i prezime ponuditelja, prebivalište, državljanstvo i osobni identifikacijski broj (OIB)
b) za ponuditelja pravnu osobu (tvrtka i sjedište, osobni identifikacijski broj (OIB)

c) oznaka poslovnog prostora

d) ponudu iznosa zakupnine
e) opis djelatnosti (specifikacija) koju bi ponuditelj obavljao u prostoru

***(za točke a) do e) dostavlja se Ponudbeni list – prilog natječaja)***

f) potvrdu Porezne uprave o podmirenim obvezama po osnovi javnih davanja o kojima službenu evidenciju vodi Porezna uprava, ne stariju od 30 dana od dana objave natječaja
g) presliku izvatka iz odgovarajućeg registra ne starijeg od 3 mjeseca (sudski/obrtni registar ili odgovarajući upisnik)
h) izvornik ili ovjerenu presliku potvrde Ministarstva hrvatskih branitelja RH ne stariju od 3 mjeseca od datuma izdavanja, odnosno Ministarstva unutarnjih poslova RH kojom se dokazuje pravo prvenstva iz natječaja te status branitelja

i) dokaz o uplati jamčevine u visini trostrukog iznosa početne mjesečne zakupnine za poslovni prostor koji je predmet ponude

j) izjava o prihvaćanju općih uvjeta zakupa (prilog natječaja)

Najpovoljnijom ponudom smatrat će se ona ponuda koja udovoljava općim i posebnim uvjetima javnog natječaja te kojom se ponudi najviši iznos zakupnine. Pravo prednosti na sklapanje ugovora o zakupu poslovnog prostora imaju osobe određene Zakonom o hrvatskim braniteljima iz Domovinskog rata i članovima njihovih obitelji ako se te osobe u svojoj prijavi na javni natječaj za navedeni prostor pozovu na to pravo, ako ispunjavaju uvjete iz javnog natječaja i prihvate najviši ponuđeni iznos zakupnine.

Ponuditelji su dužni ponudu s prilozima predati u zatvorenoj omotnici, neposredno ili poštom preporučeno, s naznakom:

„PONUDA ZA SUDJELOVANJE U JAVNOM NATJEČAJU ZA DAVANJE U ZAKUP DIJELA POSLOVNOG PROSTORA „POSLOVNA ZGRADA ULICA VLADIMIRA NAZORA KBR. 157“ K.O. PETRIJANEC, K.Č.BR. 220 – NE OTVARATI“

i poslati na adresu: Općina Petrijanec, Vladimira Nazora 157,
42206 Petrijanec, u roku od 8 dana od dana objave natječaja u »Narodnim novinama«.

Javni natječaj objavljuje se u »Narodnim novinama« i na oglasnoj ploči Općine Petrijanec te na službenim internetskim stranicama Općine Petrijanec.

Nepotpune i nepravovremene ponude Povjerenstvo neće uzeti u razmatranje već će odmah zapisnički utvrditi njihovu nevaljanost i donijeti odluku o odbacivanju takvih ponuda.

U slučaju da su dva ili više ponuditelja ponudila jednaku najvišu cijenu zakupa za ocjenu povoljnosti ponude uzet će se u obzir dodatni kriteriji: djelatnost koja se namjerava obavljati, planirani broj zaposlenih i sl.

Obavijest o izboru najpovoljnije ponude dostavlja se svim ponuditeljima u roku od 15 dana od dana donošenja Odluke.

Ako u javnom natječaju sudjeluje samo jedan kandidat koji ispunjava uvjete javnog natječaja, utvrditi će se da će se prostor dati u zakup odnosnom kandidatu po ponudbenoj cijeni.

Ponuditeljima će se uplaćeni iznos jamčevine za ozbiljnost ponude vratiti nakon dovršenja javnog natječaja, a najkasnije u roku od 30 dana od izbora najpovoljnijeg ponuditelja.

Natjecatelj koji odustaje od javnog natječaja, obavezan je povući svoju ponudu do početka otvaranja ponuda, u protivnom, ako se njegova ponuda utvrdi najpovoljnijom, nema pravo na povrat uplaćene jamčevine.

Kandidati koji su podnijeli zatvorene ponude imaju pravo biti nazočni prilikom otvaranja ponuda, a ako žele koristiti pravo prvenstva, tada moraju biti nazočni i dati odgovarajuću izjavu.

Nakon što je utvrđen najviši iznos zakupnine, objavljuje se koji kandidat i uz koji iznos zakupnine je stekao uvjete za zakup prostora.

Nakon daljnje radnje utvrdit će se da li je neki od kandidata, korištenjem prvenstvenog prava, zainteresiran za zakup, te ako je, postupit će se sukladno pravu prvenstva i u tom smislu objaviti odluka.

Kandidat koji je u ostvario pravo na zakup prostora, dužan je bez posebnog poziva u roku pet dana od otvaranja ponuda, pristupiti i odazvati se zakupodavcu radi zaključivanja ugovora o zakupu.

Ako se kandidat ne odazove ili odbije zaključiti ugovor pravo zakupa stječe kandidat koji je ponudio iznos najbliži ponuđenom iznosu zakupnine, uz zakupninu koju je ponudio, ako se u daljnjem roku od pet dana javi radi zaključenja ugovora, s time da se i u tom slučaju može koristiti, odnosno shodno primjenjuje institut prava prvenstva.

Pravo prvenstva shodno se primjenjuje i na ostale kandidate ako prethodni kandidat odustane, odnosno nije zainteresiran.

Radi korištenja prava kandidati se neće posebno pozivati već će im se o mogućnosti korištenja tih prava dati uputa po objavi rezultata javnog natječaja, koja će se unijeti i u zapisnik, a oni sami provjerom kod zakupodavca u navedenim rokovima, imaju pravo saznati postoje li uvjeti, odnosno mogućnost za korištenje navedenih prava i u tom smislu podnijeti zahtjeve.

Na temelju Odluke o izboru najpovoljnije ponude, općinski načelnik Općine Petrijanec i odabrani ponuditelj sklopit će ugovor o zakupu.

Poslovni prostor može se pogledati uz prethodnu najavu i dogovor termina pozivom na telefonski broj 042/714-220.

Općinski načelnik zadržava pravo poništiti natječaj ili dio natječaja, bez obveze davanja obrazloženja i za isto ne snosi nikakvu odgovornost.

OPĆINSKI NAČELNIK

 Željko Posavec, mag.ing.mech.

 **PONUDBENI LIST**

|  |  |
| --- | --- |
| **IME I PREZIME/NAZIV PONUDITELJA** |  |
| **ADRESA PREBIVALIŠTA/SJEDIŠTA** |  |
| **DRŽAVLJANSTVO** |  |
| **OIB** |  |
| **OZNAKA POSLOVNOG PROSTORA** |  |
| **PONUĐENI IZNOS ZAKUPNINE** |  |
| **OPIS DJELATNOSTI (SPECIFIKACIJA)**  |  |
| **Tel./mobitel** |  |
| **POTPIS** |  |
| **MJESTO I DATUM** |  |

**IZJAVA O PRIHVAĆANJU OPĆIH UVJETA ZAKUPA**

Temeljem Javnog natječaja za davanje u zakup dijela poslovnog prostora „Poslovna zgrada Ulica Vladimira Nazora kbr. 157“ k.o. Petrijanec, k.č.br. 220, površine 37 m2, KLASA: 372-02/22-01/1, URBROJ: 2186-6-02/1-22-8.

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime/naziv, sjedište)

izjavljuje da prihvaća opće uvjete zakupa iz Javnog natječaja za davanje u zakup dijela poslovnog prostora „Poslovna zgrada Ulica Vladimira Nazora kbr. 157“ k.o. Petrijanec, k.č.br. 220, površine 37 m2, KLASA: 372-02/22-01/1, URBROJ: 2186-6-02/1-22-8.

U \_\_\_\_\_\_\_\_\_\_\_\_\_\_\_, \_\_\_\_.\_\_\_\_. 2022.

 (mjesto) (datum)

 ZA PONUDITELJA

 \_\_\_\_\_\_\_\_\_\_\_\_\_\_\_\_\_\_\_\_\_\_

 (pečat i potpis ovlaštene osobe)